**Consiliul de Administraţie al Spitalului Judeţean de Urgenţă Slobozia**

Nr. R4 / 23 din 24.04.2025

**ANUNȚ**

**concurs pentru ocuparea funcției de manager - persoană fizică**

În conformitate cu prevederile Ordinului Ministrului Sănătăţii nr. 1.520 din 22 decembrie 2016 privind aprobarea Regulamentului de organizare şi desfăşurare a concursului pentru ocuparea funcţiei de manager persoană fizică din spitalele publice din reţeaua proprie a Ministerului Sănătăţii și a Dispozitiei Consiliului Județean Ialomita nr.126/23.04.2025 privind aprobarea Regulamentului de organizare și desfășurare a concursului pentru ocuparea funcției de manager, persoană fizică, din unitățile sanitare publice aflate în subordinea Consiliului Județean Ialomita.

**Concursul se desfăşoară în două etape după cum urmează:**

1)     Etapa de verificare a îndeplinirii de către candidaţi a condiţiilor stabilite în anunţul concursului, etapă eliminatorie, în data de **30.05.2025 ora 12:00**;

2)     Etapa de susţinere publică şi de evaluare a proiectului de management.

În urma verificării îndeplinirii de către candidaţi a condiţiilor stabilite în anunţul de concurs, candidaţii sunt declaraţi admişi sau respinşi, putând participa la etapa de susţinere publică şi de evaluare a proiectului de management doar candidaţii declaraţi admişi.

Concursul se va desfăşura la sediul Consiliului Județean Ialomita, din Slobozia, bd. Chimiei, nr.21 Mun. Slobozia jud. Ialomita, în Sala de Şedinţe, etajul I.

Susţinerea publică a proiectului de management va avea loc în data de **11.06.2025, ora 10:00**.

CALENDAR DESFASURARE PENTRU CONCURSUL DE MANAGER SPITAL

|  |  |
| --- | --- |
| 30.04.2025 | PUBLICARE sediu + pagina de internet a spitalului, portal posturi.gov.ro, pagina de internet a Ministerului Sănătății |
| 28.05.2025 ora 10:00 | VIZITAREA SPITALULUI DE CĂTRE CANDIDAȚII INTERESAȚI |
| 30.05.2025 ora 14:00 | DATA LIMITĂ DE DEPUNERE DOSARE |
| 02.06.2025 ora 12:00 | VERIFICARE DOSARE |
| 03.06.2025 ora 14:00 | AFIȘARE REZULTAT VERIFICARE DOSARE |
| 04.06.2025 ora 14:00 | DEPUNEREA CONTESTAȚIILOR |
| 06.06.2025 ora 14:00 | SOLUȚIONAREA CONTESTAȚIILOR |
| 03.06.2025 | AFIȘAREA PE SITE-UL UNITĂȚII A PROIECTELOR DE MANAGEMENT ALE CANDIDAȚILOR |
| 11.06.2025 ora 10:00 | SUSȚINEREA PUBLICĂ A PROIECTULUI DE MANAGEMENT |
| 12.06.2025 ora 12:00 | AFIȘAREA REZULTATELOR |
| 13.06.2025 ora 12:00 | DEPUNEREA CONTESTAȚIILOR |
| 17.06.2025 ora 12:00 | SOLUȚIONAREA CONTESTAȚIILOR |
| 17.06.2025 ora 14:00 | REZULTATUL FINAL |

**ÎNSCRIERE LA CONCURS :**

Ocuparea funcției de manager se face prin concurs, la care are acces orice persoană care îndeplinește cumulativ următoarele condiții:

**a)** are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

**b)** cunoaște limba română, scris și vorbit;

**c)** are capacitate de muncă în conformitate cu prevederile [Legii nr. 53/2003 - Codul muncii, republicată](https://legislatie.just.ro/Public/DetaliiDocumentAfis/282881), cu modificările și completările ulterioare;

**d)** este aptă din punct de vedere medical și psihologic să exercite funcția de manager. Atestarea stării de sănătate se face pe bază de examen medical de specialitate, de către medicul de familie sau de către unitățile sanitare abilitate, respectiv pe bază de evaluare psihologică organizată prin intermediul unităților specializate acreditate în condițiile legii;

**e)** îndeplinește condițiile de studii și vechime în specialitatea studiilor, prevăzute la [art. 176 alin. (2) din Legea nr. 95/2006](https://legislatie.just.ro/Public/DetaliiDocumentAfis/289564) privind reforma în domeniul sănătății, republicată, cu modificările și completările ulterioare, respectiv:

        e.1.)  este absolventă de studii universitare de licenţă absolvite cu diplomă de licenţă sau echivalentă în: medicină -specializarea medicină, medicină dentară - specializarea medicină dentară, ştiinţe juridice sau ştiinţe economice;

        e.2.)  este absolventă cu diplomă a studiilor universitare de master în specialitatea studiilor necesare ocupării funcţiei sau cu diplomă conform prevederilor art. 57 alin. (2) din Legea nr. 199/2023, cu modificările şi completările ulterioare, cu excepţia absolvenţilor de medicină- specializarea medicină şi medicină dentară- specializarea medicină dentară;

        e.3.)  are cel puţin 5 ani vechime în specialitatea studiilor necesare ocupării funcţiei;

**f)** îndeplinește condiția de absolvire a unor cursuri de perfecționare în management sanitar sau management al serviciilor de sănătate, avizate de Ministerul Sănătății în baza criteriilor de calitate stabilite prin ordin al ministrului sănătății prevăzut la [art. V din Ordonanța Guvernului nr. 37/2022](https://legislatie.just.ro/Public/DetaliiDocumentAfis/261189) pentru modificarea și completarea [Legii nr. 95/2006](https://legislatie.just.ro/Public/DetaliiDocumentAfis/289564) privind reforma în domeniul sănătății și a [Legii nr. 227/2015 privind Codul fiscal](https://legislatie.just.ro/Public/DetaliiDocumentAfis/289529), precum și stabilirea unor alte măsuri în domeniul sănătății, aprobată cu modificări și completări prin [Legea nr. 328/2022](https://legislatie.just.ro/Public/DetaliiDocumentAfis/261740);

**g)** nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției pentru care candidează, cu excepția situației în care a intervenit reabilitarea;

**h)** nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

**i)** nu a comis infracțiunile prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/280233) privind organizarea și funcționarea Sistemului Național de Date Genetice Judiciare, cu modificările ulterioare.

Dosarele de înscriere se depun la sediul Spitalului Judeţean de Urgenţă Slobozia, din Strada Decebal nr 3, Serviciul R.U.N.O.S., pana cel tarziu la data de **- 30.05.2025 ora 14:00**

**Dosarul de înscriere trebuie să conţină următoarele documente:**

**a)** cererea de înscriere la concurs;

**b)** copia actului de identitate sau a altui document care atestă identitatea, potrivit legii, aflate în termen de valabilitate;

**c)** copia certificatului de căsătorie sau a altui document prin care s-a realizat schimbarea de nume, după caz;

**d)** copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;

**e)** copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;

**f)** certificat de cazier judiciar sau, după caz, extrasul de pe cazierul judiciar;

**g)** adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului, și avizul psihologic eliberat pe baza unei evaluări psihologice organizate prin intermediul unităților specializate acreditate în condițiile legii, valabil potrivit prevederilor legale;

**h)** certificatul de integritate comportamentală din care să reiasă că nu a comis infracțiuni prevăzute la [art. 1 alin. (2) din Legea nr. 118/2019](https://legislatie.just.ro/Public/DetaliiDocumentAfis/232414) privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea [Legii nr. 76/2008](https://legislatie.just.ro/Public/DetaliiDocumentAfis/280233) privind organizarea și funcționarea Sistemului Național de Date Genetice Judiciare, cu modificările ulterioare;

**i)** curriculum vitae, model comun european;

**j)** proiectul de management;

**k)** declarație pe propria răspundere a candidatului că proiectul de management este conceput și realizat integral de către candidat;

**l)** declarație pe propria răspundere privind conformitatea cu originalul a copiilor de pe documentele depuse la dosarul de înscriere.

Candidaţii interesaţi vor putea efectua o vizită în cadrul spitalului sub îndrumarea directorului medical al spitalului pentru a se informa cu privire la problemele de la faţa locului, în data de **28.05.2025** la ora 10:00.

La adresa de e-mail **caspitalslobozia@gmail.com** orice persoană poate să îşi manifeste intenţia de a participa la susţinerea publică a proiectului de management până în data de **09.06.2025, ora 1000**.

Intenția de participare va fi confirmată de către comisia de concurs cu cel puțin 24 de ore înainte de data susținerii publice a proiectului de management.

Orice persoană poate propune întrebări pentru candidaţi la adresa de e-mail **caspitalslobozia@gmail.com**, menţionând candidatul căruia îi este adresată întrebarea, cu condiţia ca aceste întrebări să aibă legătură cu proiectul de management şi să nu fie o întrebare referitoare la opiniile sale politice, activitatea sindicală, religie, etnie, sex, stare materială şi origine socială, până la data de **09.06.2025, ora 1000**.

Regulamentul de organizare și desfășurare a concursului, calendarul de desfășurare, temele-cadru pentru proiectul de management, structura acestuia și bibliografia de concurs sunt anexate prezentului anunț si sunt afișate la sediul Spitalului Județean de Urgență Slobozia, pe site-ul spitalului: [www.spitalslobozia.ro](http://www.spitalslobozia.ro) și pe site-ul Consiliului Județean Ialomita: [www.cjialomita.ro](http://www.cjialomita.ro)

Informații suplimentare se pot obține la tel.: 0243212372-Runos/Secretariat

**Preşedinte Consiliul de Administraţie,**

**Dr. Vlad Nitescu**

Anexa la anunțul de organizare concurs manager

**Tema proiectului de management**

Este la alegerea candidatului din următoarea listă de 5 teme, care va fi adaptată la problemele SJU Slobozia:

a) planificarea și organizarea serviciilor de sănătate la nivelul spitalului;

b) siguranța și satisfacția pacientului;

c) managementul calității serviciilor medicale;

d) managementul resurselor umane;

e) performanța clinică și financiară a activităților spitalului.

Proiectul se realizează individual de către candidat și se dezvoltă într-un volum de maximum 15-20 pagini, tehnoredactate pe calculator, cu caractere Times New Roman, mărimea 12, spațiere la un rând.

**Structura Proiectului de management**

1. Descrierea situației actuale a spitalului

2. Analiza SWOT a spitalului (puncte tari, puncte slabe, oportunități, amenințări)

3. Identificarea problemelor critice

4. Selecționarea unei probleme/unor probleme prioritare, cu motivarea alegerii făcute

5. Dezvoltarea proiectului de management pentru problema prioritară identificată/problemele prioritare identificate

a) Scop

b) Obiective

c) Activități

– definire

– încadrare în timp - grafic Gantt

– resurse necesare - umane, materiale, financiare

– responsabilități

d) Rezultate așteptate

e) Indicatori - evaluare, monitorizare

f) Cunoașterea legislației relevante

**Bibliografie:**

**1.Din domeniul legislatiei**

1. Legea nr. 95/2006 privind reforma în domeniul sănătății, cu modificările și completările ulterioare- Titlurile II, VII, VIII și XVI;
2. Legea nr. 53/2003 privind codul muncii, cu modificările şi completările ulterioare;
3. Legea nr. 273/2006 privind Finatele publice locale;
4. Legea 98/2016 privind achizitiile publice;
5. O.M.S nr. 914/2006 privind aprobarea Normelor pentru obtinerea autorizatiei de functionare a spitalelor.
6. O.M.S nr. 1764/2006 privind crieteriile de clasificare a spitalelor de urgenta locale, judetene si regionale din punct de vedere al componentelor, resurselor materile si umane si al capacitatii lor de a asigura asistenta medicala de urgenta si ingrijiri medicale definitive pacientilor aflati in stare critica;
7. O.M.S nr. 1706/2007 privind conducerea si organizarea unitatilor si compartimentelor de primire a urgentelor.
8. O.M.S. nr. 921/2006 privind stabilirea atribuţiilor comitetului director din cadrul spitalului public;
9. Ordinul nr. 1224/2010 privind aprobare normativelor de personal pentru asistenţa medicală spitalicească, precum şi pentru modificarea şi completarea O.M.S. nr.1778/2006 privind aprobarea normativelor de personal;
10. Hotărârea Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate
11. Ordinul comun MS/CNAS nr. 1857/441/2023 privind aprobarea Normelor metodologice de aplicare a Hotărârii Guvernului nr. 521/2023 pentru aprobarea pachetelor de servicii şi a Contractului-cadru care reglementează condiţiile acordării asistenţei medicale, a medicamentelor şi a dispozitivelor medicale, în cadrul sistemului de asigurări sociale de sănătate
12. O.M.S. nr. 446/2017 privind aprobarea Standardelor, Procedurii şi metodologiei de evaluare şi acreditare a spitalelor;
13. Legea nr. 46/2003 privind drepturile pacienţilor, cu modif şi completările ulterioare
14. Ordinul MS Nr. 1384 din 4 noiembrie 2010 privind aprobarea modelului-cadru al contractului de management şi a listei indicatorilor de performanţă a activităţii managerului spitalului public
15. ORDIN nr. 1.711 din 4 aprilie 2024 pentru modificarea anexei nr. 1 la Ordinul ministrului sănătății nr. 3.626/2022 privind criteriile de performanță în baza cărora contractul de management poate continua sau poate înceta înainte de termen
16. Ordinul MS nr. 870/2004 pentru aprobarea Regulamentului privind timpul de muncă, organizarea şi efectuarea gărzilor în unităţile publice din sectorul sanitar,
17. ORDIN Nr. 1101/2016 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;
18. ORDIN nr. 1.501 din 19 decembrie 2016 privind aprobarea implementării mecanismului de feedback al pacientului în spitalele publice

**2.Din domeniul managementului sanitar.**

Scoala Nationala de Sanatate Publica si Management Sanitar-Managementul spitalului – Editura Public H Press, 2006

Sanatate publica si management sanitar – Editura Cartea Universitare, Bucuresti 2004, Prof. Dr. Cristian Vladescu.

**Notă:** Toate actele normative vor fi studiate cu modificările şi completările în vigoare la data primei probe a concursului.